אייל שוימר

אייל שוימר הוא קצין בצה"ל בדרגת אלוף-משנה המשמש כסגן מפקד אוגדת איו"ש. שימש מפקד חטיבת עציון, מפקד חטיבת הנגב, קצין אג"ם של עוצבת אדום ומפקד גדוד שקד.

ביוגרפיה 
שוימר התגייס לצה"ל, ושובץ בגדוד שקד בחטיבת גבעתי. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה, והשתתף בלחימה בדרום לבנון. בהמשך שימש כמפקד פלוגה בחטיבה, והוביל אותה בלחימה כנגד הטרור הפלסטיני באינתיפאדה השנייה. לאחר מכן מונה לסגן מפקד גדוד רותם. בספטמבר 2013 קיבל תעודת מצטיין שר הביטחון, משה יעלון.

בשנת 2014 מונה למפקד גדוד שקד, והוביל את הגדוד בלחימה בין היתר במבצע צוק איתן. בתפקיד זה שירת עד שנת 2016. לאחר מכן שימש כקצין אג"ם של עוצבת אדום בין השנים 2016–2018. ב-2 ביולי 2018 הועלה לדרגת אל"ם ומונה למפקד חטיבת הנגב, במקביל כיהן כראש מטה אוגדת עזה, ושירת בתפקידיו עד יולי 2020. ב-18 באוגוסט 2020 מונה למפקד חטיבת עציון. הוא סיים את כהונתו בספטמבר 2022. ב-22 בנובמבר 2021 הוחלט על מינויו לסגן מפקד אוגדת איו"ש. בנובמבר 2022 הוחלט על מינויו לנספח יבשה בוושינגטון .

חיים אישיים 
שוימר מתגורר בקיבוץ איילת השחר, נשוי לדנה ואב לשלושה.

קישורים חיצוניים

הערות שוליים 

מפקדי גדודים בחטיבת גבעתי
מפקדי חטיבת הנגב
מפקדי חטיבת עציון
אלופי-משנה בצה"ל
מצטיין שר הביטחון
איילת השחר: אישים
ישראלים שנולדו במאה ה-20